הוט מועדון צרכנות

מועדון הצרכנות הו"ט (הנדסה וטכנולוגיה) הוא מועדון צרכנים שהוקם בשנת 1996 על ידי הסתדרות ההנדסאים בישראל וחברים בו כ-270 אלף איש. המועדון הוא ארגון בבעלות מוסד ללא כוונת רווח, המשרת את אוכלוסיית ההייטק ובתוכם, הנדסאים, טכנאים, מהנדסים, אנשי מקצועות המחשב והטכנולוגיה ובני משפחותיהם מעל גיל 18. זהו מועדון צרכנות המציע שירותים והטבות לאוכלוסיות אלו בתחומי הצריכה והפיננסים באמצעות יצירת שיתופי פעולה עסקיים. המועדון מציע לחבריו הטבות, הנחות והצעות ערך בתחומי הצרכנות, הרכב, הפיננסים, התיירות, הביטוח והנדל"ן. מנכ"ל החברה הוא צביקה וילנאי. משרדי החברה ממוקמים במגדלי בסר בבני ברק. המועדון הוקם בשנת 1996 על ידי הסתדרות ההנדסאים והטכנאים כהשלמה לפעילות האיגוד המקצועי. מייסד המועדון ומנהלו הראשון היה יורי מרק. בשנת 1998 השיק המועדון את אתר האינטרנט ובשנת 2000 שיגר את הניוזלטר הראשון. בשנת 2004 נקלע המועדון לסכסוך משפטי עם חברת הכבלים, שהוקמה ממיזוג חברות הכבלים האזוריות שפעלו באותה עת והתאגדו תחת שם זהה לשם המועדון. הסכסוך הסתיים בפשרה לפי המועדון יקרא הוט ואילו חברת הכבלים תיקרא HOT (באנגלית). בשנת 2009 החל המועדון לפעול גם בעולמות הפיננסיים והשיק הטבות בנקאיות. בשנת 2014 השיק המועדון אפליקציה מבוססת מיקום, ומציגה את הטבות המועדון ביחס למקום בו המשתמש נמצא ויכולת ניווט לבית העסק. בשנת 2016, הוכנס שירות נוסף לאפליקציה - ה"ארנק חכם", כרטיס נטען שמעניק הנחה ברכישה ברשתות ובמותגים בישראל המאפשר לטעינה מדויקת של סכום הרכישה. בשנת 2018 מונה צביקה וילנאי למנכ"ל המועדון. וילנאי, ליווה את המועדון מיום הקמתו במסגרת חברת הפרסום והשיווק שניהל. וילנאי התווה את האסטרטגיה העסקית והשיווקית של המועדון, בדגש על רתימת טכנולוגיות ויצירת שיתופי פעולה עסקיים עם חברות במשק. בשנת 2019 רכש המועדון וחנך את בית ההנדסאי, בו פועלים לצידו גופי סמך נוספים של הסתדרות ההנדסאים. בשנת 2021 חנך המועדון סוכנות ביטוח אובייקטיבית, הפועלת תחת מודל הסוכן האובייקטיבי, במבנה עמלה אחיד שמציעה פתרונות ביטוח לחברי המועדון. בחלוף השנים המועדון התרחב לאוכלוסיות נוספות של מהנדסים, עובדי תעשיית ההיי-טק ועובדים בחברות טכנולוגיות. המועדון מונה כ-300 אלף חברים בכ-170 אלף בתי אב. למועדון הצרכנות הוט הסכמים עם מעל ל-14 אלף שותפי סחר, ספקים ונותני שירות. מועדון הצרכנות הוט פועל על מנת להעניק לחברים בו כלים לצרכנות נבונה וערכית, המיושמת בפועל על ידי הגדלת כוח הקנייה של חבריו ובהוזלת יוקר המחיה בעולמות הצריכה השונים. בנוסף, המועדון העמיד לעמיתיו שירותים נוספים עימם ניתן למנות: סיוע משפטי צרכני ראשוני ללא עלות, קורסים והרצאות וובינר בחינם, כתבות צרכניות במגוון נושאים וביצירת קהילה חזקה של שיתוף ידע בין העמיתים לבין עצמם. מועדון הצרכנות מנהל שיתוף פעולה עם חברת ישראכרט המנפיקה ומתפעלת את כרטיס המועדון לחבריו. בשנת 2014, השיק המועדון לראשונה בעולמות ניהול מועדוני צרכנות, אפליקציית סחר ייעודית לחברי המועדון, ומציעה מבצעים, הטבות והנחות לחברי המועדון. בשנת 2019 רכשה החברה וחנכה את בית ההנדסאי ובנוסף, נכנסה החברה להסכם התקשרות בלעדי עם בנק לאומי. בשנת 2021 חנך המועדון סוכנות ביטוח, המעניקה פתרונות ביטוח לחברי המועדון. עם פרוץ מגפת הקורונה בישראל בשנת 2020, פעל מועדון הוט כדי למזער פגיעות צרכניות שהיו שכיחות באותה התקופה על ידי כך שאפשר לכל חבר מועדון ייעוץ משפטי ראשוני חינם בנושאים צרכניים. לאחר פרוץ מלחמת חרבות ברזל ב-7 באוקטובר 2023, הקים מועדון הצרכנות הוט חמ"ל תיירות שסייע בהשבת ישראלים ששהו בחו"ל ארצה, וקידם מיזם "ערבות הדדית" על ידי הקמת פורום דיגיטלי שאפשר לקשר בין חברי מועדון שהיו זקוקים לסיוע לאלו שיכלו להעניק אותה. אתר האינטרנט הרשמי של הוט מועדון צרכנות אתר מועדון הצרכנות הוט רחלי בינדמן, מועדון הוט עושה שריר לבנק הבינלאומי, באתר כלכליסט, 19 בדצמבר 2018 עדי כהן, מועדון הצרכנות הוט רכש בניין משרדים בבני ברק ב-21.6 מיליון שקל, באתר TheMarker‏, 7 בינואר 2019 "צביקה וילנאי, ‏הקורונה הסיגה את הצרכן הישראלי עשור אחורה, באתר גלובס, 15 במרץ 2021 צביקה וילנאי, ‏המשבר הכלכלי עוד רגע פה, הממשלה עדיין לא, באתר גלובס, 15 ביולי 2021 פודקאסט השיווק On the Go: פרק 140 בהשתתפות צביקה וילנאי מנכ"ל מועדון הצרכנות הוט פודקאסט עם צביקה וילנאי על הסיפור מאחורי מועדוני הצרכנות באתר FamilyBiz לי סיביליה, ‏איך יציינו את ה"בלאק פריידיי" בעידן שלאחר השבת השחורה?, באתר מעריב אונליין, 17 בנובמבר 2023 אילנה שטוטלנד, ‏"אנשים ירצו לפצות את עצמם": מומחים לצרכנות עם תחזית אופטימית ל-2024, באתר מעריב אונליין, 3 בינואר 2024 רדיו תל אביב: ראיון עם צביקה וילנאי, מנכ"ל מועדון הוט בשיחה עם דני סידס מערכת וואלה! חדשות‏, הוט נגד הוט: חברת הכבלים הפרה סימן רשום?, באתר וואלה, 5 ביוני 2013 חנוכת "בית ההנדסאי", באתר הסתדרות ההנדסאים בישראל, ‏2020-01-01 סוכנות ביטוח חדשה בישראל: "הוט סוכנות לביטוח", באתר www.inn.co.il, ‏22.05.20 https://www.hot.co.il/מגזין מועדוני הצרכנות הוט ואשמורת מחדשים את שיתוף הפעולה עם ישראכרט, באתר וואלה, 2 בפברואר 2022 מועדון הצרכנות 'הוט' מחדש את השת"פ עם בנק לאומי, באתר אייס, 3 בינואר 2023